nibzard/narodne-novine-full-text-markdown huggingface dataset:
## Odluka o izmjenama Odluke o koncesijama pomorskog dobra u svrhu izgradnje i gospodarskog korištenja luke posebne namjene - luke nautičkog turizma Novi Vinodolski

### NN 39/2012 (4.4.2012.), Odluka o izmjenama Odluke o koncesijama pomorskog dobra u svrhu izgradnje i gospodarskog korištenja luke posebne namjene - luke nautičkog turizma Novi Vinodolski

VLADA REPUBLIKE HRVATSKE

1005

Na temelju članka 80. stavka 4. točke 2. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006 i 38/2009), Vlada Republike Hrvatske je na sjednici održanoj 29. ožujka 2012. godine donijela

ODLUKU

O IZMJENAMA ODLUKE O KONCESIJI POMORSKOG DOBRA U SVRHU IZGRADNJE I GOSPODARSKOG KORIŠTENJA LUKE POSEBNE NAMJENE – LUKE NAUTIČKOG TURIZMA NOVI VINODOLSKI

I.

U Odluci o koncesiji pomorskog dobra u svrhu izgradnje i gospodarskog korištenja luke posebne namjene – luke nautičkog turizma Novi Vinodolski (»Narodne novine«, br. 92/2008, 126/2010 i 142/2011), u točki II. stavku 1. podstavak 2. mijenja se i glasi:

»Morski dio lučkog područja luke posebne namjene – luke nautičkog turizma Novi Vinodolski obilježen je točkama sa svojim koordinatama:

|  |  |  |
| --- | --- | --- |
| Točka | X | Y |
| 7 | 5483466.000 | 4998089.891 |
| 8 | 5483455.273 | 4998098.169 |
| 9 | 5483454.613 | 4998097.430 |
| 10 | 5483450.860 | 4998101.534 |
| 11 | 5483429.791 | 4998081.199 |
| 12 | 5483426.555 | 4998030.890 |
| 13 | 5483435.752 | 4998018.073 |
| 14 | 5483434.327 | 4998016.857 |
| 15 | 5483444.203 | 4998000.866 |
| 16 | 5483456.918 | 4997993.781 |
| 17 | 5483465.291 | 4997994.209 |
| 18 | 5483520.155 | 4997929.911 |
| 19 | 5483686.657 | 4998071.983 |
| 20 | 5483609.821 | 4998162.031«. |

Stavci 2. i 3. mijenjaju se i glase:

»Navedeno područje označeno je na grafičkoj podlozi – snimci stvarnog stanja, izrađenoj u mjerilu 1:1000, koja čini Prilog I. ovoj Odluci i ne objavljuje se u »Narodnim novinama«.

Ukupna površina koncesijskog lučkog područja – pomorskog dobra iznosi 39.054 m², od čega 4.743 m² iznosi kopneni dio, a 34.311 m² morski dio lučkog područja.«.

II.

U točki VI. stavku 2. podtočka a) mijenja se i glasi: »stalni dio u iznosu od 15 kuna po m² zauzete površine pomorskog dobra, što godišnje iznosi 585.810,00 kuna u jednom obroku;«.

III.

Ovlaštenik koncesije je dužan najkasnije do 31. srpnja 2014. godine ishoditi uporabnu dozvolu i dostaviti ju Ministarstvu pomorstva, prometa i infrastrukture.

IV.

Na temelju ove Odluke ovlašćuje se ministar pomorstva, prometa i infrastrukture da sklopi Dodatak ugovoru o koncesiji pomorskog dobra u roku 60 dana od dana objave ove Odluke u »Narodnim novinama«.

V.

Danom stupanja na snagu ove Odluke prestaje važiti Odluka o izmjenama Odluke o koncesiji pomorskog dobra u svrhu izgradnje i gospodarskog korištenja luke posebne namjene – luke nautičkog turizma Novi Vinodolski (»Narodne novine«, broj 142/2011).

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 934-01/07-01/03

Urbroj: 5030120-12-1

Zagreb, 29. ožujka 2012.

Predsjednik

Zoran Milanović, v. r.

Odluka, NN 39/2012-1005
## Rješenje klasa: UP/I-115-01/12-04/05, urbroj: 524-08-03/2-12-4 od 20. ožujka 2012. za Ening d.o.o. iz Bjelovara

### NN 39/2012 (4.4.2012.), Rješenje klasa: UP/I-115-01/12-04/05, urbroj: 524-08-03/2-12-4 od 20. ožujka 2012. za Ening d.o.o. iz Bjelovara

39 04.04.2012 Rješenje klasa: UP/I-115-01/12-04/05, urbroj: 524-08-03/2-12-4 od 20. ožujka 2012. za Ening d.o.o. iz Bjelovara

39 04.04.2012 Rješenje klasa: UP/I-115-01/12-04/05, urbroj: 524-08-03/2-12-4 od 20. ožujka 2012. za Ening d.o.o. iz Bjelovara

MINISTARSTVO RADA I MIROVINSKOGA SUSTAVA

1006

Na zahtjev ENING d.o.o. iz Bjelovara, Iločka 33, OIB: 67647928091, a temeljem članka 91. stavka 4. Zakona o zaštiti na radu (»Narodne novine«, broj 59/96, 94/96, 114/03, 100/04, 86/08, 116/08 i 75/09) i članka 16. stavka 1. Pravilnika o uvjetima pod kojima pravne osobe mogu obavljati poslove zaštite na radu (»Narodne novine«, broj 114/02 i 126/03), Ministarstvo rada i mirovinskoga sustava donosi

RJEŠENJE

I.

ENING d.o.o. iz Bjelovara, Iločka 33, OIB: 67647928091, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1) izrada procjena opasnosti;

2) osposobljavanja radnika za rad na siguran način;

3) ispitivanja strojeva i uređaja s povećanim opasnostima;

4) ispitivanja u radnom okolišu:

4.1. ispitivanja fizikalnih čimbenika.

O obavljenim ispitivanjima, navedeno društvo je ovlašteno izdavati isprave.

II.

Poslove iz točke I. ovog rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje uvjeta društvo je obvezno obavijestiti ovo Ministarstvo u roku od 15 dana od dana nastale promjene.

III.

Ovo rješenje objavit će se u »Narodnim novinama«.

Klasa: UP/I-115-01/12-04/05

Urbroj: 524-08-03/2-12-4

Zagreb, 20. ožujka 2012.

Ministar
prof. dr. sc. Mirando Mrsić, dr. med., v. r.

Rješenje, NN 39/2012-1006
## Rješenje klasa: UP/I-115-01/12-04/04, urbroj: 524-08-03/2-12-4 od 16. ožujka 2012. za Tehinspekt d.o.o.

### NN 39/2012 (4.4.2012.), Rješenje klasa: UP/I-115-01/12-04/04, urbroj: 524-08-03/2-12-4 od 16. ožujka 2012. za Tehinspekt d.o.o.

MINISTARSTVO RADA I MIROVINSKOGA SUSTAVA

1007

Na zahtjev TEHINSPEKT d.o.o. iz Zagreba, Selska 90H, OIB: 77037521421, a temeljem članka 91. stavka 4. Zakona o zaštiti na radu (»Narodne novine«, broj 59/96, 94/96, 114/03, 100/04, 86/08, 116/08 i 75/09) i članka 16. stavka 1. Pravilnika o uvjetima pod kojima pravne osobe mogu obavljati poslove zaštite na radu (»Narodne novine«, broj 114/02 i 126/03), Ministarstvo rada i mirovinskoga sustava donosi

RJEŠENJE

I.

TEHINSPEKT d.o.o. iz Zagreba, Selska 90H, OIB: 77037521421, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1) izrada procjena opasnosti;

2) osposobljavanja radnika za rad na siguran način;

3) ispitivanja strojeva i uređaja s povećanim opasnostima;

4) ispitivanja u radnom okolišu:

4.1. ispitivanja fizikalnih čimbenika.

O obavljenim ispitivanjima, navedeno društvo je ovlašteno izdavati isprave.

II.

Poslove iz točke I. ovog rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje uvjeta društvo je obvezno obavijestiti ovo Ministarstvo u roku od 15 dana od dana nastale promjene.

III.

Ovo rješenje objavit će se u »Narodnim novinama«.

Klasa: UP/I-115-01/12-04/04

Urbroj: 524-08-03/2-12-4

Zagreb, 16. ožujka 2012.

Ministar

prof. dr. sc. Mirando Mrsić, dr. med., v. r.

Rješenje, NN 39/2012-1007
## Pravilnik o izmjeni Pravilnika o plovidbi na unutarnjim vodama

### NN 39/2012 (4.4.2012.), Pravilnik o izmjeni Pravilnika o plovidbi na unutarnjim vodama

39 04.04.2012 Pravilnik o izmjeni Pravilnika o plovidbi na unutarnjim vodama

MINISTARSTVO POMORSTVA, PROMETA I INFRASTRUKTURE

1008

Na temelju članka 10. stavka 3. Zakona o plovidbi i lukama unutarnjih voda (»Narodne novine« 109/07, 132/07), ministar pomorstva, prometa i infrastrukture donosi

PRAVILNIK

O IZMJENI PRAVILNIKA O PLOVIDBI NA UNUTARNJIM VODAMA

Članak 1.

U Pravilniku o plovidbi na unutarnjim vodama (»Narodne novine« br. 138/08, 8/10, 74/10 i 8/11) u članku 172. u alineji 1. i 2. brojevi: »01.01.2012.« zamjenjuju se riječima: »od dana ulaska Republike Hrvatske u Europsku uniju«

U alineji 3., 4. i 5. brojevi: »01.01.2013.« zamjenjuju se brojevima: »01.01.2015.«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/11-02/92

Urbroj: 530-05-12-1

Zagreb, 21. ožujka 2012.

Ministar
Zlatko Komadina, dipl. ing., v. r.

Pravilnik, NN 39/2012-1008
## Pravilnik o izmjeni Pravilnika o riječnim informacijskim servisima u unutarnjoj plovidbi

### NN 39/2012 (4.4.2012.), Pravilnik o izmjeni Pravilnika o riječnim informacijskim servisima u unutarnjoj plovidbi

MINISTARSTVO POMORSTVA, PROMETA I INFRASTRUKTURE

1009

Na temelju članka 174. stavka 2. Zakona o plovidbi i lukama unutarnjih voda (»Narodne novine« 109/07, 132/07), ministar pomorstva, prometa i infrastrukture donosi

PRAVILNIK

O IZMJENI PRAVILNIKA O RIJEČNIM INFORMACIJSKIM SERVISIMA U UNUTARNJOJ PLOVIDBI

Članak 1.

U Pravilniku o Riječnim informacijskim servisima u unutarnjoj plovidbi (»Narodne novine« br. 99/08. i 8/11.) u članku 27. u stavku 1. brojevi: »01.01.2013.« zamjenjuju se brojevima: »01.01.2015.«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/12-02/7

Urbroj: 530-05-12-1

Zagreb, 21. ožujka 2012.

Ministar

Zlatko Komadina, dipl. ing., v. r.

Pravilnik, NN 39/2012-1009
## Pravilnik o izmjenama Pravilnika o zahtjevima za izvođenje operacija zrakoplovima i o organizacijskim zahtjevima kojima moraju udovoljavati operatori zrakoplova

### NN 39/2012 (4.4.2012.), Pravilnik o izmjenama Pravilnika o zahtjevima za izvođenje operacija zrakoplovima i o organizacijskim zahtjevima kojima moraju udovoljavati operatori zrakoplova

MINISTARSTVO POMORSTVA, PROMETA I INFRASTRUKTURE

1010

Na temelju članka 142. točka 2. i članka 149. stavak 3. Zakona o zračnom prometu (»Narodne novine«, broj 69/09 i 84/11), ministar pomorstva, prometa i infrastrukture donosi

PRAVILNIK

O IZMJENAMA PRAVILNIKA O ZAHTJEVIMA ZA IZVOĐENJE OPERACIJA ZRAKOPLOVIMA I O ORGANIZACIJSKIM ZAHTJEVIMA KOJIMA MORAJU UDOVOLJAVATI OPERATORI ZRAKOPLOVA

Članak 1.

U Pravilniku o zahtjevima za izvođenje operacija zrakoplovima i o organizacijskim zahtjevima kojima moraju udovoljavati operatori zrakoplova (»Narodne novine«, broj 54/10 i 34/11), u članku 3. riječ »Agencija« zamjenjuje se riječima »Hrvatska agencija«.

Članak 2.

U članku 6. stavcima 2. i 3. riječ »Agencija« zamjenjuje se riječima »Hrvatska agencija«.

Članak 3.

Članak 7. stavak 1. mijenja se i glasi:

»(1) Operatori se najkasnije do 12. travnja 2014. moraju uskladiti sa sljedećim odredbama iz Dodatka ovoga Pravilnika:

a) OPS.GEN.420, stavak h);

b) OPS.GEN.430;

c) OPS.GEN.435 a) (1).«

Članak 4.

U Dodatku Pravilnika, u odredbi OR.OPS.015.AOC u stavku (c) točka (2) mijenja se i glasi:

»(2) Svi zrakoplovi kojima se izvode operacije imaju Svjedodžbu o plovidbenosti u skladu s primjenjivim propisom o certifikaciji zrakoplova te projektnih i proizvodnih organizacija (Part 21) ili svjedodžbu o plovidbenosti koju je izdala Agencija za civilno zrakoplovstvo u skladu s ICAO zahtjevima.«

Odredba OR.OPS.025.FTL briše se.

U odredbi OR.OPS.230.FTL, stavak (c) briše se.

Odredba OR.OPS.325.FTL briše se.

U odredbi OR.OPS.330.FTL, u stavku (c) točka (3) briše se.

Članak 5.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/10-02/30

Urbroj: 530-09-12-11

Zagreb, 20. ožujka 2012.

Ministar

pomorstva, prometa i infrastrukture

Zlatko Komadina, dipl. ing., v. r.

Pravilnik, NN 39/2012-1010
## Pravilnik o izmjeni Pravilnika o načinu obračuna, obrascima i rokovima uplate naknade za korištenje općekorisnih funkcija šuma

### NN 39/2012 (4.4.2012.), Pravilnik o izmjeni Pravilnika o načinu obračuna, obrascima i rokovima uplate naknade za korištenje općekorisnih funkcija šuma

MINISTARSTVO POLJOPRIVREDE

1014

Na temelju članka 63. stavka 2. Zakona o šumama (»Narodne novine«, broj 140/05., 82/06., 129/08., 80/10., 124/10. i 25/12.) ministar nadležan za poslove šumarstva, donosi

PRAVILNIK

O IZMJENI PRAVILNIKA O NAČINU OBRAČUNA, OBRASCIMA I ROKOVIMA UPLATE NAKNADE ZA KORIŠTENJE OPĆEKORISNIH FUNKCIJA ŠUMA

Članak 1.

U Pravilniku o načinu obračuna, obrascima i rokovima uplate naknade za korištenje općekorisnih funkcija šuma (»Narodne novine«, broj 84/10.) u članku 2. stavak 3. mijenja se i glasi:

»Naknada za korištenje općekorisnih funkcija šuma plaća se u visini 0,0265% od osnovice za obračun, a uplaćuje se tromjesečno i po završnom računu na poseban račun Hrvatskih šuma d.o.o. Zagreb (u daljnjem tekstu: Trgovačko društvo).«

Članak 2.

Ovaj Pravilnik stupa na snagu danom objave u »Narodnim novinama«

Klasa: 011-02/12-01/4

Urbroj: 525-11/0893-12-2

Zagreb, 16. ožujka 2012.

Ministar

Tihomir Jakovina, v. r.

Pravilnik, NN 39/2012-1014
## Naredba o uklanjanju strane svojte iz prirode na području Republike Hrvatske

### NN 39/2012 (4.4.2012.), Naredba o uklanjanju strane svojte iz prirode na području Republike Hrvatske

39 04.04.2012 Naredba o uklanjanju strane svojte iz prirode na području Republike Hrvatske

MINISTARSTVO ZAŠTITE OKOLIŠA I PRIRODE

1015

Na temelju članka 92. Zakona o zaštiti prirode (»Narodne novine«, broj: 50/07, 139/08 i 57/11), ministrica zaštite okoliša i prirode donosi

NAREDBU

O UKLANJANJU STRANE SVOJTE IZ PRIRODE NA PODRUČJU REPUBLIKE HRVATSKE

I.

Ovom Naredbom naređuje se uklanjanje svih jedinki strane (alohtone) svojte, signalnog raka – Pacifastacus leniusculus na području Republike Hrvatske radi sprečavanja daljnjeg širenja ove strane svojte i izazivanja štetnih posljedica za biološku raznolikost Republike Hrvatske.

II.

Ova Naredba stupa na snagu danom objave u »Narodnim novinama«.

Klasa: 612-07/12-49/0098

Urbroj: 517-12-03

Zagreb, 22. ožujka 2012.

Ministrica
dr. sc. Mirela Holy, v. r.

Naredba, NN 39/2012-1015
## Odluka o izdavanju numizmatičkih kompleta kovanog novca Republike Hrvatske, kuna i lipa, s oznakom godine kovanja "2012."

### NN 39/2012 (4.4.2012.), Odluka o izdavanju numizmatičkih kompleta kovanog novca Republike Hrvatske, kuna i lipa, s oznakom godine kovanja "2012."

39 04.04.2012 Odluka o izdavanju numizmatičkih kompleta kovanog novca Republike Hrvatske, kuna i lipa, s oznakom godine kovanja "2012."

HRVATSKA NARODNA BANKA

1018

Na temelju Odluke o donošenju Plana izdavanja prigodnoga kovanog novca i numizmatičkih kompleta u 2012. godini, koju je Savjet Hrvatske narodne banke pod Z. br. 1812/2011. donio na sjednici održanoj 16. studenoga 2011., te članka 22. i članka 43. stavka 3. Zakona o Hrvatskoj narodnoj banci (»Narodne novine«, br. 75/2008.) guverner Hrvatske narodne banke donio je

ODLUKU

O IZDAVANJU NUMIZMATIČKIH KOMPLETA KOVANOG NOVCA REPUBLIKE HRVATSKE, KUNA I LIPA, S OZNAKOM GODINE KOVANJA »2012.«

1. Hrvatska narodna banka izdaje numizmatički komplet kovanog novca Republike Hrvatske, kuna i lipa, s oznakom godine kovanja »2012.«.

2. Hrvatska narodna banka izdaje numizmatički komplet iz točke 1. ove Odluke u količini od 1000 komada.

3. Kovanice kuna i lipa, uložene u numizmatičke komplete, izrađene su tehnikom kovanja kojom se postiže kakvoća visokoga kovničkog sjaja i zataljene su u plastične omote pravokutnog oblika, dimenzija 166x111 mm.

4. Izgled kovanica od 5, 2 i 1 kune te 50, 20, 10, 5, 2 i 1 lipe, uloženih u numizmatičke komplete, istovjetan je izgledu navedenih apoena utvrđenom u Odluci o osnovnim obilježjima kovanog novca kuna i lipa s latinskim nazivima životinja i biljaka na naličju kovanog novca (»Narodne novine«, br. 47/1995.), s tim da će navedeni apoeni nositi godinu »2012.« kao oznaku godine kovanja.

5. Numizmatički komplet kovanog novca kuna i lipa s oznakom godine kovanja »2012.« prodavat će se po cijeni od 95,00 kuna za komad, uvećanoj za PDV.

6. Hrvatska narodna banka prodavat će numizmatičke komplete na vlastitom prodajnom mjestu i posredovanjem trgovačkih društava.

7. Ova Odluka stupa na snagu danom objave u »Narodnim novinama«.

O. br. 61-020/03-12/ŽR

Zagreb, 23. ožujka 2012.

Guverner
Hrvatske narodne banke
dr. sc. Željko Rohatinski, v. r.

Odluka, NN 39/2012-1018
## Pravilnik o izmjenama Pravilnika o pravima, uvjetima i načinu ostvarivanja prava iz obveznog zdravstvenog osiguranja

### NN 39/2012 (4.4.2012.), Pravilnik o izmjenama Pravilnika o pravima, uvjetima i načinu ostvarivanja prava iz obveznog zdravstvenog osiguranja

39 04.04.2012 Pravilnik o izmjenama Pravilnika o pravima, uvjetima i načinu ostvarivanja prava iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

1019

Na osnovi članka 87. stavka 1. točke 4. Zakona o obveznom zdravstvenom osiguranju (»Narodne novine« broj 150/08., 94/09., 158/09., 71/10., 139/10., 49/11. i 22/12.) i članka 26. točke 1. Statuta Hrvatskog zavoda za zdravstveno osiguranje (»Narodne novine« broj 18/09., 33/10. i 8/11.), Upravno vijeće Hrvatskog zavoda za zdravstveno osiguranje na 5. sjednici održanoj 26. ožujka 2012. godine donijelo je

PRAVILNIK

O IZMJENAMA PRAVILNIKA O PRAVIMA, UVJETIMA I NAČINU OSTVARIVANJA PRAVA IZ OBVEZNOG ZDRAVSTVENOG OSIGURANJA

Članak 1.

U Pravilniku o pravima, uvjetima i načinu ostvarivanja prava iz obveznog zdravstvenog osiguranja (»Narodne novine« broj 67/09., 116/09., 4/10., 13/10., 88/10., 131/10., 1/11., 16/11., 87/11. i 137/11.) u članku 72. stavku 1. točki 1. brojka: »30« zamjenjuje se brojkom: »50«.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 025-04/12-01/29

Urbroj: 338-01-01-12-1

Zagreb, 26. ožujka 2012.

Predsjednik
Upravnog vijeća Hrvatskog zavoda
za zdravstveno osiguranje
mr. sc. Marijan Cesarik, dr. med., v. r.

Pravilnik, NN 39/2012-1019
## Pravilnik o izmjenama i dopunama Pravilnika o strukturi i sadržaju nadzornih izvještaja društva za osiguranje, odnosno društva za reosiguranje

### NN 39/2012 (4.4.2012.), Pravilnik o izmjenama i dopunama Pravilnika o strukturi i sadržaju nadzornih izvještaja društva za osiguranje, odnosno društva za reosiguranje

HRVATSKA AGENCIJA ZA NADZOR FINANCIJSKIH USLUGA

1021

Na temelju odredbe članka 101. točke 9. Zakona o osiguranju (»Narodne novine« broj 151/05, 87/08 i 82/09), Hrvatska agencija za nadzor financijskih usluga na sjednici Upravnog vijeća, održanoj 29. ožujka 2012. godine, donijela je

PRAVILNIK

O IZMJENAMA I DOPUNAMA PRAVILNIKA O STRUKTURI I SADRŽAJU NADZORNIH IZVJEŠTAJA DRUŠTVA ZA OSIGURANJE, ODNOSNO DRUŠTVA ZA REOSIGURANJE

Članak 1.

U Pravilniku o strukturi i sadržaju nadzornih izvještaja društva za osiguranje, odnosno društva za reosiguranje (»Narodne novine« broj 132/10) u članku 7. briše se stavak 1.

Dosadašnji stavci 2., 3. i 4. postaju stavak 1., 2. i 3.

Briše se stavak 5.

Dodaju se stavci 4., 5. i 6. koji glase:

»(4) Društvo za osiguranje, odnosno društvo za reosiguranje dužno je Agenciji dostavljati godišnje nadzorne izvještaje i tromjesečne nadzorne izvještaje u elektroničkom obliku s naprednim elektroničkim potpisom u skladu s tehničkom uputom Agencije.

(5) Smatra se da je društvo za osiguranje, odnosno društvo za reosiguranje dostavilo godišnje nadzorne izvještaje i tromjesečne nadzorne izvještaje u trenutku kada je izvještaj prihvaćen na poslužitelju Agencije za primanje izvještaja.

(6) U opravdanim slučajevima nemogućnosti dostave na način propisan stavkom 4. ovog članka, društvo za osiguranje, odnosno društvo za reosiguranje dužno je u propisanom roku dostaviti izvještaje iz stavka 2. i 3. ovog članka u pisanom obliku, neposredno ili poštom u svrhu pravodobnog izvješćivanja. Društvo za osiguranje odnosno društvo za reosiguranje dužno je dostaviti izvještaje na način propisan stavkom 4. ovog članka čim prestanu razlozi nemogućnosti dostave, a najkasnije u roku od osam dana od isteka roka za dostavu izvještaja.«

Članak 2.

U prilozima koji su sastavni dio Pravilnika riječi »Sastavio: (čitko ime i prezime, potpis)« brišu se.

Članak 3.

Ovaj Pravilnik stupa na snagu osmog dana od dana objave u »Narodnim novinama«, a prvi put se primjenjuje na sljedeće izvještaje:

– godišnje nadzorne (usklađene s revidiranim financijskim izvještajima) izvještaje koje je društvo za osiguranje, odnosno društvo za reosiguranje dužno sastaviti sa stanjem na dan 31. 12. 2011.,

– tromjesečne nadzorne izvještaje, koje je društvo za osiguranje, odnosno društvo za reosiguranje dužno sastaviti sa stanjem na dan 31. 3. 2012.,

– godišnje nadzorne izvještaje koje je društvo za osiguranje, odnosno društvo za reosiguranje dužno sastaviti sa stanjem na dan 31. 12. 2012. godine.

Klasa: 011-02/10-04/22

Urbroj: 326-01-12-3

Zagreb, 29. ožujka 2012.

Predsjednik

Upravnog vijeća

Petar-Pierre Matek, v. r.

39 04.04.2012 Pravilnik o izmjenama i dopunama Pravilnika o strukturi i sadržaju nadzornih izvještaja društva za osiguranje, odnosno društva za reosiguranje

Pravilnik, NN 39/2012-1021
## Pravilnik o izmjenama i dopunama Pravilnika o načinu izračuna pokazatelja likvidnosti i najmanjoj vrijednosti pokazatelja likvidnosti društva za osiguranje, odnosno društva za reosiguranje

### NN 39/2012 (4.4.2012.), Pravilnik o izmjenama i dopunama Pravilnika o načinu izračuna pokazatelja likvidnosti i najmanjoj vrijednosti pokazatelja likvidnosti društva za osiguranje, odnosno društva za reosiguranje

HRVATSKA AGENCIJA ZA NADZOR FINANCIJSKIH USLUGA

1022

Na temelju odredbe članka 101. točke 8. u vezi s člankom 102. Zakona o osiguranju (»Narodne novine« broj 151/05, 87/08 i 82/09), Hrvatska agencija za nadzor financijskih usluga na sjednici Upravnog vijeća, održanoj 29. ožujka 2012. godine, donijela je

PRAVILNIK

O IZMJENAMA I DOPUNAMA PRAVILNIKA O NAČINU IZRAČUNA POKAZATELJA LIKVIDNOSTI I NAJMANJOJ VRIJEDNOSTI POKAZATELJA LIKVIDNOSTI DRUŠTVA ZA OSIGURANJE, ODNOSNO DRUŠTVA ZA REOSIGURANJE

Članak 1.

U Pravilniku o načinu izračuna pokazatelja likvidnosti i najmanjoj vrijednosti pokazatelja likvidnosti društva za osiguranje, odnosno društva za reosiguranje (»Narodne novine« broj 119/09) u članku 11. stavak 2. i 3. mijenjaju se i glase:

»(2) Društvo za osiguranje, odnosno društvo za reosiguranje dužno je izvještaj iz stavka 1. ovog članka dostaviti najkasnije u roku od deset (10) dana od posljednjeg dana u mjesecu za koji se izvještaj dostavlja, u elektroničkom obliku s naprednim elektroničkim potpisom u skladu s tehničkom uputom Agencije.

(3) Smatra se da je društvo za osiguranje, odnosno društvo za reosiguranje dostavilo izvještaj iz stavka 1. ovog članka u trenutku kada je izvještaj prihvaćen na poslužitelju Agencije za primanje izvještaja.«

Iza stavka 3. dodaje se stavak 4. koji glasi:

»(4) U opravdanim slučajevima nemogućnosti dostave na način propisan stavkom 2. ovog članka, društvo za osiguranje odnosno društvo za reosiguranje dužno je u propisanom roku dostaviti izvještaj iz stavka 1. ovog članka u pisanom obliku, neposredno ili poštom u svrhu pravodobnog izvješćivanja. Društvo za osiguranje odnosno društvo za reosiguranje dužno je dostaviti izvještaj na način propisan stavkom 2. ovog članka čim prestanu razlozi nemogućnosti dostave, a najkasnije u roku od osam dana od isteka roka za dostavu izvještaja.«

Članak 2.

U prilozima koji su sastavni dio Pravilnika riječi »Sastavio (ime i prezime):\_\_\_\_\_\_\_\_« »Potpis: \_\_\_\_\_\_\_« brišu se.

Članak 3.

Ovaj Pravilnik stupa na snagu osmog dana od dana objave u »Narodnim novinama«, a prvi se put primjenjuje na izvještaje koje je društvo za osiguranje odnosno društvo za reosiguranje dužno sastaviti sa stanjem na dan 30. 4. 2012. godine.

Klasa: 011-02/09-04/66

Urbroj: 326-01-12-3

Zagreb, 29. ožujka 2012.

Predsjednik

Upravnog vijeća

Petar-Pierre Matek, v. r.

39 04.04.2012 Pravilnik o izmjenama i dopunama Pravilnika o načinu izračuna pokazatelja likvidnosti i najmanjoj vrijednosti pokazatelja likvidnosti društva za osiguranje, odnosno društva za reosiguranje

Pravilnik, NN 39/2012-1022
## Odluka o razrješenju Silvane Mustapić dužnosti pomoćnice savjetnice predsjednika Republike Hrvatske za društvene djelatnosti

### NN 40/2012 (6.4.2012.), Odluka o razrješenju Silvane Mustapić dužnosti pomoćnice savjetnice predsjednika Republike Hrvatske za društvene djelatnosti

PREDSJEDNIK REPUBLIKE HRVATSKE

1028

Na temelju odredbe članka 107. Ustava Republike Hrvatske (»Narodne novine«, broj 85/10 – pročišćeni tekst), članka 4. stavka 1. Odluke o Uredu predsjednika Republike Hrvatske (»Narodne novine«, broj 80/00, 06/04, 54/05, 30/10 i 107/11) te članka 5. stavka 2. Pravilnika o unutarnjem redu Ureda predsjednika Republike Hrvatske, donosim

ODLUKU

O RAZRJEŠENJU POMOĆNICE SAVJETNICE PREDSJEDNIKA REPUBLIKE HRVATSKE ZA DRUŠTVENE DJELATNOSTI

SILVANA MUSTAPIĆ razrješuje se dužnosti pomoćnice savjetnice predsjednika Republike Hrvatske za društvene djelatnosti.

Ova Odluka stupa na snagu 31. ožujka 2012. godine.

Klasa: 080-02/12-01/05
Urbroj: 71-05-03/1-12-1
Zagreb, 28. ožujka 2012.

Predsjednik
Republike Hrvatske
Ivo Josipović, v. r.

Odluka, NN 40/2012-1028
## Odluka o izmjeni Odluke o koncesiji u svrhu gospodarskog korištenja pomorskog dobra radi obavljanja djelatnosti uzgoja školjaka u Limskom zaljevu

### NN 40/2012 (6.4.2012.), Odluka o izmjeni Odluke o koncesiji u svrhu gospodarskog korištenja pomorskog dobra radi obavljanja djelatnosti uzgoja školjaka u Limskom zaljevu

VLADA REPUBLIKE HRVATSKE

1030

Na temelju članka 19. stavka 3. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006 i 38/2009), Vlada Republike Hrvatske je na sjednici održanoj 29. ožujka 2012. godine donijela

ODLUKU

O IZMJENI ODLUKE O KONCESIJI U SVRHU GOSPODARSKOG KORIŠTENJA POMORSKOG DOBRA RADI OBAVLJANJA DJELATNOSTI UZGOJA ŠKOLJAKA U LIMSKOM ZALJEVU

I.

U Odluci o koncesiji u svrhu gospodarskog korištenja pomorskog dobra radi obavljanja djelatnosti uzgoja školjaka u Limskom zaljevu (»Narodne novine«, br. 88/2011 i 142/2011), riječi: »trgovačkom društvu Riviera Poreč d.d., Vladimira Nazora 9, Poreč« zamjenjuju se riječima: »trgovačkom društvu Riviera Adria d.d., Poreč, Stancija Kaligari 1, Poreč«.

II.

Na temelju ove Odluke ovlašćuje se ministar pomorstva, prometa i infrastrukture da sklopi ugovor o koncesiji pomorskog dobra iz točke VIII. Odluke o koncesiji u svrhu gospodarskog korištenja pomorskog dobra radi obavljanja djelatnosti uzgoja školjaka u Limskom zaljevu (»Narodne novine«, br. 88/2011 i 142/2011) s Ovlaštenikom koncesije iz točke I. ove Odluke u roku 60 dana od dana objave ove Odluke u »Narodnim novinama«.

III.

Danom stupanja na snagu ove Odluke prestaje važiti Odluka o izmjeni Odluke o koncesiji u svrhu gospodarskog korištenja pomorskog dobra radi obavljanja djelatnosti uzgoja školjaka u Limskom zaljevu (»Narodne novine«, broj 142/2011).

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 934-01/10-02/01

Urbroj: 5030120-12-1

Zagreb, 29. ožujka 2012.

Predsjednik
Zoran Milanović, v. r.

Odluka, NN 40/2012-1030
## Rješenje o imenovanju pomoćnice ministrice vanjskih i europskih poslova

### NN 40/2012 (6.4.2012.), Rješenje o imenovanju pomoćnice ministrice vanjskih i europskih poslova

VLADA REPUBLIKE HRVATSKE

1031

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 41. stavka 3. Zakona o sustavu državne uprave (»Narodne novine«, broj 150/2011), Vlada Republike Hrvatske je na sjednici održanoj 22. ožujka 2012. godine donijela

RJEŠENJE

O IMENOVANJU POMOĆNICE MINISTRICE VANJSKIH I EUROPSKIH POSLOVA

Imenuje se dr. sc. VESNA BATISTIĆ KOS pomoćnicom ministrice vanjskih i europskih poslova.

Klasa: 080-02/12-01/282

Urbroj: 5030115/1-12-01

Zagreb, 22. ožujka 2012.

Predsjednik
Zoran Milanović, v. r.

Rješenje, NN 40/2012-1031
## Rješenje o razrješenju ravnatelja Uprave za zatvorski sustav u Ministarstvu pravosuđa

### NN 40/2012 (6.4.2012.), Rješenje o razrješenju ravnatelja Uprave za zatvorski sustav u Ministarstvu pravosuđa

VLADA REPUBLIKE HRVATSKE

1032

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 5. stavaka 1. i 2. Zakona o izmjenama i dopunama Zakona o državnim službenicima (»Narodne novine«, broj 150/2011), Vlada Republike Hrvatske je na sjednici održanoj 22. ožujka 2012. godine donijela

RJEŠENJE

O RAZRJEŠENJU RAVNATELJA UPRAVE ZA ZATVORSKI SUSTAV U MINISTARSTVU PRAVOSUĐA

Razrješuje se mr. sc. BRANKO PERAN položaja ravnatelja Uprave za zatvorski sustav u Ministarstvu pravosuđa, s danom 1. travnja 2012. godine.

Klasa: 080-02/12-02/287

Urbroj: 5030115/1-12-01

Zagreb, 22. ožujka 2012.

Predsjednik
Zoran Milanović, v. r.

Rješenje, NN 40/2012-1032
## Rješenje o imenovanju pomoćnika ministra pravosuđa

### NN 40/2012 (6.4.2012.), Rješenje o imenovanju pomoćnika ministra pravosuđa

VLADA REPUBLIKE HRVATSKE

1033

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 41. stavka 3. Zakona o sustavu državne uprave (»Narodne novine«, broj 150/2011), Vlada Republike Hrvatske je na sjednici održanoj 22. ožujka 2012. godine donijela

RJEŠENJE

O IMENOVANJU POMOĆNIKA MINISTRA PRAVOSUĐA

Imenuje se IVICA ŠIMAC pomoćnikom ministra pravosuđa, s danom 2. travnja 2012. godine.

Klasa: 080-02/12-01/283

Urbroj: 5030115/1-12-01

Zagreb, 22. ožujka 2012.

Predsjednik
Zoran Milanović, v. r.

Rješenje, NN 40/2012-1033
## Rješenje o razrješenju dijela članova Savjeta Hrvatske agencije za nadzor financijskih usluga

### NN 40/2012 (6.4.2012.), Rješenje o razrješenju dijela članova Savjeta Hrvatske agencije za nadzor financijskih usluga

VLADA REPUBLIKE HRVATSKE

1034

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 11. stavka 6. alineje 1. Zakona o Hrvatskoj agenciji za nadzor financijskih usluga (»Narodne novine«, br. 140/2005, 154/2011 i 12/2012), Vlada Republike Hrvatske je na sjednici održanoj 22. ožujka 2012. godine donijela

RJEŠENJE

O RAZRJEŠENJU DIJELA ČLANOVA SAVJETA HRVATSKE AGENCIJE ZA NADZOR FINANCIJSKIH USLUGA

Razrješuju se dužnosti članovi Savjeta Hrvatske agencije za nadzor financijskih usluga, na osobni zahtjev:

– mr. sc. KREŠIMIR DRAGIĆ

– DAMIR KAUFMAN

– STANKO KRŠLOVIĆ.

Klasa: 080-02/12-02/288

Urbroj: 5030115/1-12-01

Zagreb, 22. ožujka 2012.

Predsjednik
Zoran Milanović, v. r.

Rješenje, NN 40/2012-1034
## Rješenje o imenovanju dijela članova Savjeta Hrvatske agencije za nadzor financijskih usluga

### NN 40/2012 (6.4.2012.), Rješenje o imenovanju dijela članova Savjeta Hrvatske agencije za nadzor financijskih usluga

VLADA REPUBLIKE HRVATSKE

1035

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 11. stavka 2. Zakona o Hrvatskoj agenciji za nadzor financijskih usluga (»Narodne novine«, br. 140/2005, 154/2011 i 12/2012), Vlada Republike Hrvatske je na sjednici održanoj 22. ožujka 2012. godine donijela

RJEŠENJE

O IMENOVANJU DIJELA ČLANOVA SAVJETA HRVATSKE AGENCIJE ZA NADZOR FINANCIJSKIH USLUGA

Za članove Savjeta Hrvatske agencije za nadzor financijskih usluga, imenuju se:

– mr. sc. BORIS LALOVAC

– mr. sc. ŽANA PEDIĆ

– IVANA MATOVINA.

Klasa: 080-02/12-01/284

Urbroj: 5030115/1-12-01

Zagreb, 22. ožujka 2012.

Predsjednik
Zoran Milanović, v. r.

Rješenje, NN 40/2012-1035
## Rješenje o razrješenju predsjednice Povjerenstva za uništavanje oduzetih droga

### NN 40/2012 (6.4.2012.), Rješenje o razrješenju predsjednice Povjerenstva za uništavanje oduzetih droga

VLADA REPUBLIKE HRVATSKE

1036

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 51.a stavka 1. Zakona o suzbijanju zlouporabe droga (»Narodne novine«, br. 107/2001, 87/2002, 163/2003, 141/2004, 40/2007, 149/2009 i 84/2011), Vlada Republike Hrvatske je na sjednici održanoj 22. ožujka 2012. godine donijela

RJEŠENJE

O RAZRJEŠENJU PREDSJEDNICE POVJERENSTVA ZA UNIŠTAVANJE ODUZETIH DROGA

Razrješuje se INES GMAJNIČKI dužnosti predsjednice Povjerenstva za uništavanje oduzetih droga, na koju je imenovana kao predstavnica ministarstva nadležnog za unutarnje poslove.

Klasa: 080-02/12-02/289

Urbroj: 5030115/1-12-01

Zagreb, 22. ožujka 2012.

Predsjednik
Zoran Milanović, v. r.

Rješenje, NN 40/2012-1036
## Rješenje o imenovanju predsjednika Povjerenstva za uništavanje oduzetih droga

### NN 40/2012 (6.4.2012.), Rješenje o imenovanju predsjednika Povjerenstva za uništavanje oduzetih droga

VLADA REPUBLIKE HRVATSKE

1037

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 51.a stavka 1. Zakona o suzbijanju zlouporabe droga (»Narodne novine«, br. 107/2001, 87/2002, 163/2003, 141/2004, 40/2007, 149/2009 i 84/2011), Vlada Republike Hrvatske je na sjednici održanoj 22. ožujka 2012. godine donijela

RJEŠENJE

O IMENOVANJU PREDSJEDNIKA POVJERENSTVA ZA UNIŠTAVANJE ODUZETIH DROGA

Imenuje se GORDAN MRŠIĆ, predstavnik ministarstva nadležnog za unutarnje poslove, predsjednikom Povjerenstva za uništavanje oduzetih droga.

Klasa: 080-02/12-01/286

Urbroj: 5030115/1-12-01

Zagreb, 22. ožujka 2012.

Predsjednik
Zoran Milanović, v. r.

Rješenje, NN 40/2012-1037
## Rješenje o razrješenju predsjednika i članova Vijeća Nacionalne infrastrukture prostornih podataka

### NN 40/2012 (6.4.2012.), Rješenje o razrješenju predsjednika i članova Vijeća Nacionalne infrastrukture prostornih podataka

VLADA REPUBLIKE HRVATSKE

1038

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 92. stavka 3. Zakona o državnoj izmjeri i katastru nekretnina (»Narodne novine«, br. 16/2007 i 124/2010), Vlada Republike Hrvatske je na sjednici održanoj 22. ožujka 2012. godine donijela

RJEŠENJE

O RAZRJEŠENJU PREDSJEDNIKA I ČLANOVA VIJEĆA NACIONALNE INFRASTRUKTURE PROSTORNIH PODATAKA

1. Razrješuje se DAVOR MRDULJAŠ, predstavnik ministarstva nadležnog za poslove zaštite okoliša i prostornog uređenja, dužnosti predsjednika Vijeća Nacionalne infrastrukture prostornih podataka.

2. Razrješuju se dužnosti članovi Vijeća Nacionalne infrastrukture prostornih podataka:

– dr. sc. FJODOR RUŽIĆ, predstavnik tijela državne uprave nadležnog za poslove e-vlade

– MATE RABOTEG, predstavnik ministarstva nadležnog za obranu

– DRAŽEN BOŠNJAKOVIĆ, predstavnik ministarstva nadležnog za zemljišne knjige

– TOMISLAV MIHOTIĆ, predstavnik ministarstva nadležnog za promet i veze

– IVAN HODALIĆ, predstavnik ministarstva nadležnog za poljoprivredu, šumarstvo i vodno gospodarstvo

– prof dr. sc. DRAGAN SCHWARZ, predstavnik ministarstva nadležnog za znanost i obrazovanje

– ZORAN ŠIKIĆ, predstavnik ministarstva nadležnog za zaštitu kulturne i prirodne baštine

– dr. sc. KRISTINA ČELIĆ, predstavnica ministarstva nadležnog za gospodarstvo

– prof. dr. sc. ŽELJKO BAČIĆ, predstavnik tijela državne uprave nadležnog za poslove državne izmjere i katastra nekretnina

– ŽAKLINA ČIZMOVIĆ, predstavnica tijela državne uprave nadležnog za statističke poslove

– doc. dr. sc. ZVONKO GRŽETIĆ, predstavnik Hrvatskoga hidrografskog instituta

– dr. sc. ZVONKO BILJECKI, predstavnik zajednice gospodarstva geodezije i geoinformatike

– ANTE MANDIĆ, predstavnik zajednice gospodarstva informatičke tehnologije

– DAMIR DELAČ, predstavnik Hrvatske komore arhitekata i inženjera u graditeljstvu.

Klasa: 080-02/12-02/290

Urbroj: 5030115/1-12-01

Zagreb, 22. ožujka 2012.

Predsjednik
Zoran Milanović, v. r.

Rješenje, NN 40/2012-1038
## Rješenje o imenovanju predsjednice i članova Vijeća Nacionalne infrastrukture prostornih podataka

### NN 40/2012 (6.4.2012.), Rješenje o imenovanju predsjednice i članova Vijeća Nacionalne infrastrukture prostornih podataka

VLADA REPUBLIKE HRVATSKE

1039

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 92. stavka 3. Zakona o državnoj izmjeri i katastru nekretnina (»Narodne novine«, br. 16/2007 i 124/2010), Vlada Republike Hrvatske je na sjednici održanoj 22. ožujka 2012. godine donijela

RJEŠENJE

O IMENOVANJU PREDSJEDNICE I ČLANOVA VIJEĆA NACIONALNE INFRASTRUKTURE PROSTORNIH PODATAKA

1. Imenuje se ANKA MRAK-TARITAŠ, predstavnica ministarstva nadležnog za poslove prostornog uređenja, predsjednicom Vijeća Nacionalne infrastrukture prostornih podataka.

2. Za članove Vijeća Nacionalne infrastrukture prostornih podataka, imenuju se:

– HRVOJE DOKOZA, predstavnik ministarstva nadležnog za poslove zaštite okoliša

– mr. sc. LEDA LEPRI, predstavnica tijela državne uprave nadležnog za poslove e-vlade

– VIKTOR KOPRIVNJAK, predstavnik ministarstva nadležnog za obranu

– dr. sc. VANJA BILIĆ, predstavnik ministarstva nadležnog za zemljišne knjige

– mr. sc. OLIVER KUMRIĆ, predstavnik ministarstva nadležnog za promet i veze

– prof. dr. sc. VESNA GANTNER KUTEROVAC, predstavnica ministarstva nadležnog za poljoprivredu, šumarstvo i vodno gospodarstvo

– MIRKO MORIĆ, predstavnik ministarstva nadležnog za znanost i obrazovanje

– MARIJA TUSUN, predstavnica ministarstva nadležnog za zaštitu kulturne i prirodne baštine

– dr. sc. KRISTINA ČELIĆ, predstavnica ministarstva nadležnog za gospodarstvo

– dr. sc. DANKO MARKOVINOVIĆ, predstavnik tijela državne uprave nadležnog za poslove državne izmjere i katastra nekretnina

– ŽAKLINA ČIZMOVIĆ, predstavnica tijela državne uprave nadležnog za statističke poslove

– doc. dr. sc. ZVONKO GRŽETIĆ, predstavnik Hrvatskoga hidrografskog instituta

– ROBERT PAJ, predstavnik zajednice gospodarstva geodezije i geoinformatike

– TANJA PUŠELJ OSTROŠKI, predstavnica zajednice gospodarstva informatičke tehnologije

– DAMIR DELAČ, predstavnik Hrvatske komore arhitekata i inženjera u graditeljstvu.

Klasa: 080-02/12-01/287

Urbroj: 5030115/1-12-01

Zagreb, 22. ožujka 2012.

Predsjednik
Zoran Milanović, v. r.

Rješenje, NN 40/2012-1039
## Rješenje o razrješenju direktora Državne agencije za osiguranje štednih uloga i sanaciju banaka

### NN 40/2012 (6.4.2012.), Rješenje o razrješenju direktora Državne agencije za osiguranje štednih uloga i sanaciju banaka

VLADA REPUBLIKE HRVATSKE

1040

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 14. stavka 3. Zakona o Državnoj agenciji za osiguranje štednih uloga i sanaciju banaka (»Narodne novine«, br. 44/94, 79/98, 19/99, 35/2000, 60/2004 i 12/2012), Vlada Republike Hrvatske je na sjednici održanoj 22. ožujka 2012. godine donijela

RJEŠENJE

O RAZRJEŠENJU DIREKTORA DRŽAVNE AGENCIJE ZA OSIGURANJE ŠTEDNIH ULOGA I SANACIJU BANAKA

Razrješuje se VINKO RADIĆ dužnosti direktora Državne agencije za osiguranje štednih uloga i sanaciju banaka.

Klasa: 080-02/12-02/66

Urbroj: 5030115/1-12-01

Zagreb, 22. ožujka 2012.

Predsjednik
Zoran Milanović, v. r.

Rješenje, NN 40/2012-1040
## Rješenje o imenovanju direktorice Državne agencije za osiguranje štednih uloga i sanaciju

### NN 40/2012 (6.4.2012.), Rješenje o imenovanju direktorice Državne agencije za osiguranje štednih uloga i sanaciju

VLADA REPUBLIKE HRVATSKE

1041

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 14. stavka 1. Zakona o Državnoj agenciji za osiguranje štednih uloga i sanaciju banaka (»Narodne novine«, br. 44/94, 79/98, 19/99, 35/2000, 60/2004 i 12/2012), Vlada Republike Hrvatske je na sjednici održanoj 22. ožujka 2012. godine donijela

RJEŠENJE

O IMENOVANJU DIREKTORICE DRŽAVNE AGENCIJE ZA OSIGURANJE ŠTEDNIH ULOGA I SANACIJU BANAKA

Imenuje se MARIJA HREBAC direktoricom Državne agencije za osiguranje štednih uloga i sanaciju banaka.

Klasa: 080-02/12-01/288

Urbroj: 5030115/1-12-01

Zagreb, 22. ožujka 2012.

Predsjednik
Zoran Milanović, v. r.

Rješenje, NN 40/2012-1041
## Naredba o izmjeni Naredbe o zabrani stavljanja na tržište proizvoda koji sadrže biocid dimetil fumarat

### NN 40/2012 (6.4.2012.), Naredba o izmjeni Naredbe o zabrani stavljanja na tržište proizvoda koji sadrže biocid dimetil fumarat

MINISTARSTVO GOSPODARSTVA

1042

Na temelju članka 6. stavka 2. Zakona o općoj sigurnosti proizvoda (»Narodne novine« broj 30/09, 139/10) ministar gospodarstva donosi

NAREDBU

O IZMJENI NAREDBE O ZABRANI STAVLJANJA NA TRŽIŠTE PROIZVODA KOJI SADRŽE BIOCID DIMETIL FUMARAT

Članak 1.

Ova Naredba sadrži odredbe koje su u skladu sa sljedećim aktima Europske unije:

Odluka Komisije od 26. 1. 2012. o produljenju valjanosti Odluke 2009/251/EZ od 17. ožujka 2009. kojom se od država članica zahtijeva da osiguraju da se proizvodi koji sadrže biocid dimetil fumarat ne stavljaju na tržište niti da su dostupni na tržištu.

Članak 2.

U Naredbi o zabrani stavljanja na tržište proizvoda koji sadrže biocid dimetil fumarat (»Narodne novine« broj 19/11) u članku 4. brojke: »2012« zamjenjuju se brojkama »2013«.

Članak 3.

Ova Naredba stupa na snagu danom objave u »Narodnim novinama«.

Klasa: 011- 01/10-01/159

Urbroj: 526-05-06-03/1-12-27

Zagreb, 23. ožujka 2012.

Prvi potpredsjednik Vlade i
ministar gospodarstva
Radimir Čačić, v. r.

Naredba, NN 40/2012-1042
## Naredba o izmjeni Naredbe o stavljanju na tržište upaljača sigurnih za djecu i zabrani stavljanja na tržište upaljača "noviteta"

### NN 40/2012 (6.4.2012.), Naredba o izmjeni Naredbe o stavljanju na tržište upaljača sigurnih za djecu i zabrani stavljanja na tržište upaljača "noviteta"

MINISTARSTVO GOSPODARSTVA

1043

Na temelju članka 6. stavka 2. Zakona o općoj sigurnosti proizvoda (»Narodne novine« broj 30/09, 139/10) ministar gospodarstva donosi

NAREDBU

O IZMJENI NAREDBE O STAVLJANJU NA TRŽIŠTE UPALJAČA SIGURNIH ZA DJECU I ZABRANI STAVLJANJA NA TRŽIŠTE UPALJAČA »NOVITETA«

Članak 1.

Ova Naredba sadrži odredbe koje su u skladu sa sljedećim aktima Europske unije:

Odluka Komisije od 27. 1. 2012. o produljenju valjanosti Odluke 2006/502/EC od 11. svibnja 2006. kojom se od država članica zahtijeva poduzimanje mjera kojima se osigurava stavljanje na tržište isključivo onih upaljača koji su sigurni za djecu i zabranjuje stavljanje na tržište upaljača-noviteta.

Članak 2.

U Naredbi o stavljanju na tržište upaljača sigurnih za djecu i zabrani stavljanja na tržište upaljača »noviteta« (»Narodne novine« broj 19/11, 54/11) u članku 4. stavku 1. podstavku 4. riječ: »novo« zamjenjuje se riječju: »novi«.

Članak 3.

U članku 5. u stavku 2. u uvodnoj rečenici riječ: »navedena« zamjenjuje se riječju: »navedeni«.

Članak 4.

U članku 7. brojke: »2012.« zamjenjuju se brojkama »2013.«.

Članak 5.

Ova Naredba stupa na snagu danom objave u »Narodnim novinama«.

Klasa: 011-01/10-01/159

Urbroj: 526-05-06-03/1-12-28

Zagreb, 23. ožujka 2012.

Prvi potpredsjednik Vlade i
ministar gospodarstva
Radimir Čačić, v. r.

Naredba, NN 40/2012-1043
## Obavijest o zaprimljenom zahtjevu za registraciju oznake zemljopisnog podrijetla naziva "Dalmatinski pršut"

### NN 40/2012 (6.4.2012.), Obavijest o zaprimljenom zahtjevu za registraciju oznake zemljopisnog podrijetla naziva "Dalmatinski pršut"

MINISTARSTVO POLJOPRIVREDE

1045

Ministarstvo poljoprivrede na temelju članka 8. stavka 4. Zakona o oznakama izvornosti, oznakama zemljopisnog podrijetla i oznakama tradicionalnog ugleda poljoprivrednih i prehrambenih proizvoda (»Narodne novine« br. 84/08, 75/09, 20/10) i članka 15. stavka 6. Pravilnika o oznakama izvornosti i oznakama zemljopisnog podrijetla poljoprivrednih i prehrambenih proizvoda (»Narodne novine« br. 88/09, 53/10, 46/11) objavljuje

OBAVIJEST

O ZAPRIMLJENOM ZAHTJEVU ZA REGISTRACIJU OZNAKE ZEMLJOPISNOG PODRIJETLA NAZIVA »DALMATINSKI PRŠUT«

1. Ministarstvo poljoprivrede (u daljnjem tekstu: Ministarstvo) je 1. veljače 2012. godine zaprimilo zahtjev za postupak registracije oznake zemljopisnog podrijetla naziva »Dalmatinski pršut« od Udruge dalmatinski pršut, Domovinskog rata 2, 211000 Split.

2. Sastavni dio ove Obavijesti čini i Zahtjev za registraciju oznake zemljopisnog podrijetla »Dalmatinski pršut«.

3. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u propisanom roku podnijeti prigovor na zahtjev za registraciju oznake sukladno članku 9. stavku 1. Zakona o oznakama izvornosti, oznakama zemljopisnog podrijetla i oznakama tradicionalnog ugleda poljoprivrednih i prehrambenih proizvoda (u daljnjem tekstu: Zakon).

4. Rok za podnošenje prigovora je tri mjeseca od dana objave ovoga Zahtjeva za registraciju oznake sukladno članku 9. stavku 2. Zakona.

5. Sukladno članku 16. stavku 3. Pravilnika o oznakama izvornosti i oznakama zemljopisnog podrijetla poljoprivrednih i prehrambenih proizvoda (u daljnjem tekstu: Pravilnik) prigovor se podnosi na Obrascu Priloga IV Pravilnika.

6. Razlozi za ulaganje prigovora definirani su člankom 9. stavkom 3. Zakona.

7. Specifikacija proizvoda i Jedinstveni dokument sukladno članku 15. stavku 7. Pravilnika objavit će se na web-stranici Ministarstva (www.mps.hr) nakon objave ove Obavijesti.

Klasa: UP/I-310-26/12-01/04
Urbroj: 525-08/0497-12-3
Zagreb, 13. ožujka 2012.

Ministar
Tihomir Jakovina, v. r.

![](dodatni/420851.jpg)

![](dodatni/420852.jpg)
![](dodatni/420853.jpg)

Ostalo, NN 40/2012-1045
## Lista tvari koje na razini Europske unije podliježu postupku izdavanja odobrenja

### NN 40/2012 (6.4.2012.), Lista tvari koje na razini Europske unije podliježu postupku izdavanja odobrenja

MINISTARSTVO ZDRAVLJA

1046

Na temelju članka 53. a Zakona o kemikalijama (»Narodne novine«, broj 150/2005, 53/2008 i 49/2011) ministar zdravlja uz suglasnost ministra gospodarstva donosi

LISTU TVARI

KOJE NA RAZINI EUROPSKE UNIJE PODLIJEŽU POSTUPKU IZDAVANJA ODOBRENJA

Članak 1.

Ova Lista sadrži odredbe koje su u skladu sa sljedećim aktima Europske unije:

– Uredba Komisije (EU) br. 143/2011 od 17. veljače 2011. o izmjenama i dopunama Priloga XIV. Uredbe (EZ) br. 1907/2006 Europskoga parlamenta i Vijeća o registriranju, ocjenjivanju, odobravanju i ograničavanju kemikalija (»REACH«) (SL L 44, 18. 2. 2011.).

Članak 2.

Utvrđuje se Lista tvari koje na razini Europske unije podliježu postupku izdavanja odobrenja kako slijedi:

|  |  |  |  |  |  |  |
| --- | --- | --- | --- | --- | --- | --- |
| »Unos br. | Tvar | Bitno svojstvo/svojstva na koje upućuje članak 57. Uredbe REACH | Prijelazna rješenja | | Izuzete (kategorije) upotrebe | Razdoblje revizije |
| Najkasniji datum primjene1 | Datum povlačenja2 |
| 1. | 5-terc-butil-2,4,6-trinitro-m-ksilen  (mošusni ksilen)  EZ br.: 201-329-4  CAS br.: 81-15-2 | Vrlo postojan i vrlo bioakumulativan | 21. veljače 2013. | 21. kolovoza 2014. | – | – |
| 2. | 4,4’-diaminodifenil-metan  (MDA)  EZ br.: 202-974-4  CAS br.: 101-77-9 | Kancerogen (kategorija 1B) | 21. veljače 2013. | 21. kolovoza 2014. | – | – |
| 3. | Heksabromociklodo-dekan  (HBCDD)  EZ br.: 221-695-9,  247-148-4,  CAS br.: 3194-55-6  25637-99-4  alfa-heksabromoci-klododekan  CAS br.: 134237-50-6  beta-heksabromoci-klododekan  CAS br.: 134237-51-7  gama-heksabromoci-klododekan  CAS br.: 134237-52-8 | Postojan, bioakumulativan i otrovan | 21. veljače 2014. | 21. kolovoza 2015. | – | – |
| 4. | Bis(2-etilheksil) ftalat  (DEHP)  EZ br.: 204-211-0  CAS br.: 117-81-7 | Reproduktivno toksičan (kategorija 1B) | 21. kolovoza 2013. | 21. veljače 2015. | Upotrebe u direktnom pakiranju lijekova koje su predviđene posebnim propisima kojima su uređeni lijekovi |  |
| 5. | Benzil butil ftalat  (BBP)  EZ br.: 201-622-7  CAS br.: 85-68-7 | Reproduktivno toksičan (kategorija 1B) | 21. kolovoza 2013. | 21. veljače 2015. | Upotrebe u direktnom pakiranju lijekova koje su predviđene posebnim propisima kojima su uređeni lijekovi |  |
| 6. | Dibutil ftalat  (DBP)  EZ br.: 201-557-4  CAS br.: 84-74-2 | Reproduktivno toksičan (kategorija 1B) | 21. kolovoza 2013. | 21. veljače 2015. | Upotrebe u direktnom pakiranju lijekova koje su predviđene posebnim propisima kojima su uređeni lijekovi |  |

Članka 3.

Ova Lista stupa na snagu osmoga dana od dana objave u »Narodnim novinama«.

Klasa: 011-02/12-02/09

Urbroj: 534-07-1-1/1-12-1

Zagreb, 26. ožujka 2012.

Ministar
prof. dr. sc. Rajko Ostojić, dr. med., v. r.

1 Datum na koji upućuje članak 58. stavak 1. točka (c) podstavak (ii) Uredbe REACH

2 Datum na koji upućuje članak 58. stavak 1. točka (c) podstavak (i) Uredbe REACH

Ostalo, NN 40/2012-1046